கற்பனையில் கடலுக்குச் சென்று பார்க்கும்போது மேற்கூறிய வகையில்தான் அவற்றின் தோற்றம் இருக்கும். ஒளிப்படத்தைப் பார்த்துவிட்டு கற்பனை செய்துபார்த்த நாம், வருங்காலத்தில் அந்த அழகு ததும்பும் காட்சிகளை ஒளிப்படங்களில் மட்டுமே பார்க்க முடிகிற நிலை ஏற்படலாம். அந்த நிலை வெகுதூரத்தில் இல்லை. நிஜத்திலேயே ஒருநாள் ஆக்ஸிஜன் சிலிண்டர் மாட்டிக்கொண்டு கடலுக்குள் சென்றுபாருங்கள். பல வண்ணப் பாறைகளும் இருக்காது, பல வகை மீன்களும் இருக்காது. அந்தத் தாவரங்களின் வெளுத்துப்போன எலும்புகள் மட்டுமே எஞ்சி நிற்கும். மீன்கள்? ஆங்காங்கே ஐந்தாறு மீன்களைக் காணலாம். மனிதன் இயற்கைக்குச் செய்த கொடூரமான இனப்படுகொலைகளில் இதுவும் ஒன்று.